section_heading: Psorijatični artritis
paragraph_text: Težinu psorijaze procjenjujemo na temelju opsega zahvaćenosti kože i utjecaja na kvalitetu života bolesnika. Ovo je važan korak u odabiru prikladne i ispravne terapije za svakog bolesnika. Određivanje težine bolesti je također nužno kako bi se pratila učinkovitost liječenja. Postoji nekoliko indeksa kojima se definira stupanj bolesti a to su PASI (Psoriasis Area and Severity Index), BSA (Body Surface Area) i DLQI (Dermatological Quality of Life). Ovisno o postotku zahvaćene površine tijela psorijazu dijelimo na: • blagu - zahvaćeno je <10% površine tijela • umjerenu - zahvaćeno je 10-20% površine tijela • tešku - zahvaćeno je >20% površine tijela